
Sellam alejkum. Da li liječnik Kur’anom može da kaže kako je neko obolio od sihra, a u stvari osoba nije bolesna od sihra? Jer imam prijateljicu koja se liječi, ali ja mislim da to nisu sihri.


* 
* 
* 
* 
* 
* 
* 

 
Da li liječnik Kur’anom može da kaže kako je neko obolio od sihra, a u stvari osoba nije bolesna od sihra?

Alejkumu selam,


Da, liječnik Kur’anom može da pogriješi u slučaju kojeg ste spomenuli, dakle da na osnovu učenja kaže kako je osoba opsihrena, a ustvari ona nema veze sa džinima, nego je neka medicinska bolest. Isto tako liječnik Kur’anom može da pogriješi u procjeni stanja i bolesti i da na taj način propiše pogrešnu terapiju te vodi bolesnika kroz proces liječenja na pogrešan način.


Liječnik Kur’anom je samo čovjek koji može da pogriješi i razlog tome je neiskustvo i neznanje. Zbog toga bi se liječnik Kur’anom trebao bojati Allaha. Nije sramota reči ne znam. Ako nešto nije jasno, treba da pita ko je učeniji i ko ima više iskustva. Ponavljam još jednom, prije odlaska kod liječnika Kur’anom, obavezno uraditi sve detaljne medicinske nalaze.


 


Odgovorio: Ebu Bilal (svršenik medinskog univerziteta) – Preuzeto sa stranice <http://www.n-um.com>


